Temsîlkaranê kurdan Avusturalya de Parlamenterê Federalî yê Partîya Karkeran Peter Khalil û Parlamenterê Partîya Keskan David Shoebridgeyî reyde derheqê tecrîdê Îmraliyî de pêvînayîş kerd.
Pêvînayîş bi hawayêkê onlineyî ame kerdene. Vervatoxanê KNK û Federsyonê Komelê Demokratîkî yê Kurdan pare kerd ke tecrîdê vera Rayberê Şarê Kurdî Abdullah Ocalanî haştîye rê xizmet nêkeno.
Temsîlkaran raporê CPTyî vist vîrî û da zanayene ke Tirkîya destûr nêdane ke keye û avûkatî şorê Îmraliyî.
Peter Khalikî ard ziwan ke ê do na babete bikerê rojdemê parlamento.
Kurdan pêvînayîşê bi David Shoebridgeyî de zî derheqê tecrîd û binpaykerdişê heqanê merdiman de agahîyî dayî.
Shoebridgeyî vat: ''Tecrîd metodêkê îşkenceyî yo û qet nêno qebulkerdene.''  Shoebridgeyî  da zanayene ke ê do hem grevê vêşanîye hem zî tecrîd biercnê û bivisnê rojdemê parlamentoya federale.
